หงายไพ่รอลงสนาม
ทัพใหญ่เตรียมลงสนาม,โฉมหน้าแม่ทัพและขุนศึกค่ายพลังประชารัฐที่รอเปิดตัววันที่ 29 ก.ย. แนวโน้มหนีไม่พ้นชื่อนาย อุตตม สาวนายน เป็นหัวหน้าพรรค นายสุวิทย์ เมษินทรีย์ เป็นรองหัวหน้าพรรค นายสนธิรัตน์ สนธิจิรวงศ์ เป็นเลขาธิการพรรค นายกอบศักดิ์ ภูตระกูล เป็นโฆษกพรรค และ นายอิทธิพล คุณปลื้ม เป็น ผอ.พรรค,ทีมงานสายตรงของนายสมคิด จาตุศรีพิทักษ์ รองนายกรัฐมนตรีและหัวหน้าทีมเศรษฐกิจลงสนามมาแบบฟูลทีม,ใช้พวกคลื่นลูกใหม่ไฟแรง เทคโนแครตรุ่นใหม่เป็นแกนนำ ยกระดับภาพคนการเมืองยุค 4.0 เน้นตอบโจทย์ความต้องการประชาชนตามผลโพลต่างๆที่อยากเห็นคนหน้าใหม่เข้ามามีส่วนร่วมทางการเมือง ล้างคราบการเมืองยุคโบราณ,เสริมทัพร่วมด้วย นายอนุชา นาคาศัย แกนนำกลุ่มสามมิตร นายพงศ์กวิน จึงรุ่งเรืองกิจ หลานชาย นายสุริยะ จึงรุ่งเรืองกิจ ร่วมเป็นกรรมการบริหารพรรค,สนับสนุน ลุงตู่ พล.อ.ประยุทธ์ จันทร์โอชา นายกรัฐมนตรีและหัวหน้า คสช. ได้ต่ออำนาจผู้นำอีกรอบ,รูปการณ์มาถึงจุดที่ บิ๊กตู่ กล้าแกร่ง พร้อมลุยไฟเป็นนักการเมืองอาชีพเต็มตัว เตรียมเลือกสีเสื้อลงสนาม เปลี่ยนสถานะจากกรรมการมาเป็นผู้เล่นในเร็วๆนี้,พรรคน้องใหม่หงายไพ่แบตัวผู้เล่นเป็นพรรคแรกๆ ส่งสัญญาณนับจากนี้ พล.อ.ประยุทธ์และเหล่าบรรดาแม่ทัพนายกองต้องเตรียมตัวรับแรงกระแทกทางการเมืองที่จะประดังจากทุกสารทิศ,ก็ไม่ใช่เรื่องแปลกที่จะถูกรุมเจาะยาง รับน้องใหม่จากบรรดาเจ้าถิ่นนักการเมืองรุ่นเก่า,ในสถานะปัจจุบันของค่ายพลังประชารัฐที่รวบรวมไพร่พลจากพรรคต่างๆไว้มากมาย จนไต่ระดับขึ้นมาอยู่ในเลเวลเดียวกับพรรคเพื่อไทย และพรรคประชาธิปัตย์,มีสิทธิช่วงชิงการเป็นแกนนำจัดตั้งรัฐบาลหลังการเลือกตั้ง,หมายมั่นปั้นมืออยู่เป็นพรรคระยะยาว ไม่ใช่แค่พรรคเฉพาะกิจ ฉาบฉวยสืบทอดอำนาจระยะสั้นๆแล้วสูญพันธุ์ไปตามแบบฉบับการรัฐประหารที่ผ่านมา,อย่างที่เห็นๆมีการวางกลไกและสรรพกำลังปูทางเส้นทางไปสู่อำนาจของ ลุงตู่ ให้ราบรื่นที่สุด,อาทิ การแต่งตั้งโยกย้ายผู้ว่าราชการจังหวัดลอตใหญ่ในพื้นที่ฐานเสียงสำคัญของนักการเมือง การใช้มาตรา 44 แต่งตั้ง นายสนธยา คุณปลื้ม เป็นนายกเมืองพัทยา คอยขับเคลื่อนโครงการอีอีซี,มัดจำเจ้าพ่อตะวันออกล่วงหน้าในฐานะอาสาตัวมาช่วยงาน บิ๊กตู่ เป็นรายแรกๆ,ขณะที่มุมความมั่นคงมีแบ็กอัปชั้นดีอย่าง บิ๊กแดง พล.อ.อภิรัชต์ คงสมพงษ์ ว่าที่ ผบ.ทบ.คนใหม่ ที่จะมารับตำแหน่งจ่าฝูงกองทัพบกในเดือน ต.ค.นี้ คอยระวังหลัง ช่วยคุมแรงกระเพื่อมไม่ให้เกินขอบเขต,บิ๊กตู่ กุมความได้เปรียบกลไกอำนาจรัฐและความมั่นคงช่วยกรุยทางเบิ้ลอำนาจ,เหลือแค่ฝ่าด่านสำคัญ ทำยอด ส.ส.ให้ได้ตามเป้าในการเลือกตั้ง เพื่อความราบรื่นในการฟอร์มทีมตั้งรัฐบาล,ในภาวะที่พวกตัวแปรอย่างพรรคประชาธิปัตย์ พรรคภูมิใจไทย และพรรคขนาดกลางอื่นๆยังตีสองหน้า ไม่ตอบรับจะร่วมหอลงโรงสนับสนุน ลุงตู่ หรือไม่,ทีมแนวร่วมแทงกั๊ก ไม่เปิดตัวชัดเจนจะลงเรือลำเดียวกับ บิ๊กตู่ ในอนาคต แม้เจ้าตัวประกาศหยั่งเชิงมีความสนใจการเมือง,กองหนุนสงวนท่าที ผู้นำ คสช.ก็ไม่กล้าพูดเต็มปากเต็มคำจะลงสนามในช่องทางใด,ทางออกดีสุดคือ จะต้องกวาดที่นั่ง ส.ส.ในฐานะพรรคอันดับสอง ภายใต้เงื่อนไขลดที่นั่ง เพื่อไทย ให้มากที่สุด แต่ต้องชนะพวกตัวแปรสำคัญอย่างประชาธิปัตย์–ภูมิใจไทย,ตามรูปการณ์ที่บิ๊กเนมกลุ่มสามมิตรพยายามไล่ช้อนอดีต ส.ส.เกรดเอ และเกรดรองๆของพรรคอื่นมาเข้าสังกัด เพื่อลดที่นั่งคู่แข่ง เก็บเล็กผสมน้อยสร้างต้นทุนให้ บิ๊กตู่ ทุกทาง,มุ่งมั่นยืนด้วยลำแข้งตัวเอง เลิกพึ่งจมูกคนอื่นหายใจ,ตัดปัญหานักการเมืองพันธุ์เขี้ยวลากดินนำคะแนนมาเบ่ง เดินเกมต่อรองเก้าอี้นายกฯในช่วงที่สูตรการเมืองกำลังฝุ่นตลบ ผุดสารพัดสูตรในการฟอร์มทีมจัดตั้งรัฐบาล,เดิมพันไฟต์บังคับ ลุงตู่ จะต้องตัดกำลังเพื่อไทยให้มากที่สุด และชนะพรรคตัวแปรให้ได้,ถ้าเสียงดังกว่า เจรจาต่อรองอะไรก็ง่ายขึ้น.,ทีมข่าวการเมือง
โฉมหน้าแม่ทัพและขุนศึกค่ายพลังประชารัฐที่รอเปิดตัววันที่ 29 ก.ย. แนวโน้มหนีไม่พ้นชื่อนาย อุตตม สาวนายน เป็นหัวหน้าพรรค นายสุวิทย์ เมษินทรีย์ เป็นรองหัวหน้าพรรค
วิเคราะห์การเมือง,ทีมข่าวการเมือง,พลังประชารัฐ,ประยุทธ์ จันทร์โอชา,หงายไพ่